钦定古今图书集成/理学汇编/学行典/第258卷 > 王斗
## 钦定古今图书集成/理学汇编/学行典/第258卷 > 王斗

按《高士传》：王斗者，齐人也，修道不仕，与颜斀并时，曾
造齐宣王门，欲见宣王。宣王使谒者延斗入，斗曰：“‘斗
趋见王为好势，王趋见斗为好士，于王何如’？谒者还
报王曰：‘先生徐之，寡人请从’。王趋而迎之于门曰：‘寡
人奉先君之宗庙，守社稷，闻先生直言正谏不讳。斗
曰：‘王之忧国爱民，不若王之爱尺縠也’。王曰：‘何谓也’’？”
斗曰：“王使人为冠，不使左右便辟，而使工者，何也？为
能之也。今王治齐国，非左右便辟则无使也，臣故曰
不如爱尺縠也。”王起谢曰：“寡人有罪于国家矣。”于是
举士五人，任之以官，齐国大治。王斗之力也。